ANEXA NR.3 la H.C.L.M. Bârlad nr.20/11.02.2019

CONTRACT 
de concesiune a serviciului public de gestionare câini fără stăpân capturați de pe raza U.A.T. a Municipiul Sebeș
Nr	/	
În temeiul Legii nr. 100/2016 privind concesiunile de lucrări şi concesiunile de servicii, HG nr.867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 şi a OUG nr. 155/2001 actualizată, privind aprobarea programului de gestionare a câinilor fără stăpân;
Urmare a Hotărârii Consiliului Local Sebeș nr._______/_____________ privind aprobarea studiului de oportunitate, a modalității de delegare a gestiunii, a caietului de sarcini, precum și a modelului contractului de concesiunea serviciului pentru gestionarea câinilor fără stăpân din Municipiul Sebeș, a Raportului procedurii de atribuire nr. ________/__________

[bookmark: bookmark22]PĂRŢI CONTRACTANTE
Municipiul Sebeș, cu sediul în Sebeș, str.Piața Primăriei, nr.1, judeţul Alba, cod fiscal ____________, tel.0258731004, 0258731006/ Fax 0258734187, e-mail secretariat@primariasebes.ro, reprezentată prin domnul Dorin Nistor – primar al Municipiului Sebeș, în calitate de CONCEDENT,
Şi
.	cu sediul în	, str	nr	, cod
unic	de	înregistrare		 cont
nr	Trezoreria			judeţ	,
reprezentată de	, în calitate de CONCESIONAR.
[bookmark: bookmark23]
1. Dispoziţii generale - Anexele contractului
1.1.  Din prezentul contract fac parte integrantă următoarele anexe : 
a) Caietul de sarcini pentru concesionarea serviciului de gestionare a câinilor fără stăpâni capturați pe raza Municipiului Sebeș;
b) Oferta tehnică;
c) Oferta financiară;
d) Clarificări, dacă este cazul.
1.2. Aceste anexe sunt obligatorii la prezentul contract şi fac parte integrantă a acestuia.

[bookmark: bookmark24]2. Dispoziţii speciale - Obiectul contractului
2.1. Obiectul contractului îl constituie delegarea gestiunii prin concesionare a serviciului public de gestionare a câinilor fără stăpân in municipiul Sebeș.
2.2. Serviciul prevăzut in prezentul contract va fi prestat in conformitate cu Caietul de sarcini pentru concesionarea serviciului de gestionare a câinilor fără stăpâni capturați pe raza Municipiului Sebeș si cerinţele referitoare la siguranţa, igiena, sanatatea populaţiei si protecţia mediului.
2.3. Caietul de sarcini in care se precizează modul de operare face parte integranta din prezentul contract.

[bookmark: bookmark25]3. Obiectivele și scopul contractului
3.1. Obiectivele pe care trebuie să le atingă serviciul de gestionare a câinilor fără stăpân din municipiul Sebeș sunt următoarele:
a)satisfacerea cerinţelor şi nevoilor comunităţii locale;
b)continuitatea serviciului;
c)ridicarea continuă a standardelor şi a indicatorilor de performanţă pentru serviciul concesionat;
d)dezvoltarea şi modernizarea infrastructurii bazei de gospodărire a câinilor fără stăpân;
e)protecţia şi conservarea mediului natural;
f)menţinerea condiţiilor sanitare în conformitate cu normele de igienă şi sănătate publică;
g)îmbunătăţirea condiţiilor de viaţă ale cetăţenilor;
h)dezvoltarea durabilă a serviciilor;
i)protecţia animalelor, cu evidenţierea măsurilor de protecţie pe etape de dezvoltare, în concordanţă cu programul de adaptare la normele Uniunii Europene.
3.2. Scopul serviciului are în vedere următoarele aspecte de ordin social:
a) Reducerea câinilor fără stapan ;
b) Stoparea înmulţirii necontrolate a câinilor de rasa comună;
c) Prevenirea abandonului si a pierderii câinilor;
d) Facilitarea recuperării câinilor pierduţi;
e) Promovarea deţinerii responsabile a câinilor
f) Reducerea apariţiei rabiei si a altor zoonoze ;
g) Reducerea riscurilor asupra sănătății oamenilor ;
h) Prevenirea agresivităţii asupra oamenilor și a animalelor;

[bookmark: bookmark26]4. Durata contractului
4.1. Durata pentru care se încheie contractul de concesionare a serviciului public de gestionare a câinilor fără stăpân din municipiul Sebeș este de 1 an.
4.2.  Pe durata stabilită la art. 4.1. se interzice operatorului subconcesionarea serviciului 
public de gestionare a câinior fără stăpân.

5. Drepturile şi obligaţiile părţilor
5.1.  Concedentul are următoarele drepturi:
a) să încaseze redevența;
b) să urmărească, să monitorizeze şi să controleze operatorul serviciului cu privire la modul de prestare a serviciului de gestionare a câinilor fără stăpân;
c) să sancţioneze operatorul în cazul în care acesta nu-şi îndeplineşte obligaţiile la care s-a angajat prin contractul de concesionare, cu excepţia situaţiilor care nu se datorează acestuia;
d) funcţie de calitatea serviciului prestat, concedentul îşi rezervă dreptul de a refuza la plată contravaloarea serviciilor executate.
	d) de a stabili şi aproba indicatorii de performanţă ai serviciului public de gestionare a câinilor fără stapan, după dezbaterea publică a acestora;
       e) de a rezilia contractul şi de a organiza o nouă procedură pentru delegarea gestiunii serviciului, pentru nerespectarea de către concesionar a obligaţiilor contractuale.
	f) de a rezilia contractul şi de a organiza o nouă procedură pentru delegarea gestiunii serviciului, dacă concesionarul nu adoptă programe de măsuri care să respecte condiţiile contractuale şi să asigure atingerea parametrilor de calitate asumaţi, in termenul stabilit de către concedent prin notificare.
g) de a inspecta activităţile şi serviciile publice delegate, precum şi modul in care este satisfăcut 
interesul public,
h) de a verifica respectarea obligaţiilor asumate prin contract, cu notificarea prealabila a concesionarului şi in condiţiile prevăzute in caietul de sarcini.


5.2. Concesionarul are următoarele drepturi:
a) de a incasa contravaloarea serviciului prestat, corespunzător tarifului aprobat de concedent;
b) să exploateze în mod direct, pe riscul şi pe răspunderea sa, activităţile şi serviciile publice care fac obiectul contractului de delegare a gestiunii;
c) să iniţieze modificarea şi/sau completarea prezentului contract, in cazul modificării reglementărilor şi/sau a condiţiilor tehnico-economice care au stat la baza încheierii acestuia;
d) să suspende sau să limiteze prestarea serviciului fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate în termen de 45 de zile de la primirea facturii.

5.3.  Concedentul are următoarele obligaţii:
a) să aducă la cunoştinţă publică, în condiţiile legii, hotărârile şi dispoziţiile al căror obiect îl constituie serviciul de gestionare a câinilor fără stăpân;
b) să respecte şi să îndeplinească obligaţiile asumate prin contractul de concesionare;
c) să achite contravaloarea prestaţiilor efectuate de operator, conform clauzelor contractuale;
d) să nu îl tulbure pe concesionar în exerciţiul drepturilor rezultate din prezentul contract de delegare;
e) să notifice concesionarului apariţia oricăror împrejurări de natură să aducă atingere drepturilor acestuia;
f) să verifice periodic următoarele: serviciile publice furnizate şi nivelul de calitate al acestora; îndeplinirea indicatorilor de performanţa şi aplicarea penalităţilor pentru neîndeplinirea acestora; menţinerea echilibrului contractual;
g) să păstreze, în condiţiile legii, confidenţialitatea datelor şi informaţiilor economico-financiare privind activitatea concesionarului, altele decât cele de interes public
h) să respecte angajamentele asumate faţă de concesionar prin clauzele contractuale stabilite prin prezentul contract.

[bookmark: bookmark28]5.4. Concesionarul are următoarele obligaţii:
a) să efectueze activitățile prevăzute în caietul de sarcini pentru concesionarea serviciului de gestionare a câinilor fără stăpâni capturați pe raza Municipiului Sebeș;
b) să organizeze campanii de sterilizare gratuită a câinilor cu sau fără stăpân în colaborare cu alte ONG-uri, în vederea reducerii populaţiei canine de pe raza municipiului Sebeș;
c) să dețină sau să facă dovada deținerii adăpostului și a bazei materiale necesare asigurării serviciului, în condițiile legii prezentului caiet de sarcini;
d) să furnizeze autorității publice locale informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării serviciului, în conformitate cu clauzele contractului de concesiune şi prevederile legale în vigoare;
e) să țină evidenţa tuturor tratamentelor medicale efectuate şi a numărului de animale moarte; registrul de consum medicamente; registrul imunologic; registrul consum toxice; registrul gestionare substanţe utilizate pentru eutanasiere şi acte dedezinfecţie.
f) să ţină un registru special vizat de medicul veterinar, care va conţine: data capturării, data și ora cazării în adăpost, caracteristicile individuale ale animalului, numărul de câini prinşi, revendicaţi, adoptaţi, eutanasiaţi, substanţa utilizată şi numele persoanei care realizează eutanasierea, numărul de microcip, nr. fişei de adopţie, data vaccinării antirabice, data sterilizării, data predării cadavrelor la societăţile de incinerare, precum şi persoanele care au instrumentat manoperele respective.
g) să permită accesul reprezentanţilor asociaţiilor, organizaţiilor și societăţilor de protecţie a animalelor la operaţiile de capturare, adăpostire, vaccinare, deparatizare, adopţie şi eutanasiere, în cazul în care aceştia o solicită, pe baza unui orar prestabilit.
h) să comunice lunar, la direcţia sanitar veterinară judeţeană, primăriei municipiului şi prefecturii numărul de câini înregistraţi şi numărul de microcip.
i) să prezinte semestrial în Consiliul Local o informare scrisă privind modul de prestare a serviciului de gestionare a câinilor fără stăpân.
j) să respecte normele de protecţia muncii, PSI şi să ia măsurile necesare privind igiena şi siguranţa la locul de munca.
k) să respecte condiţiile de mediu conform legislaţiei în vigoare pe toată durata concesiunii;
l) să respecte condiţiile igenico-sanitare în conformitate cu normele de igienă şi sănătate publică;
m) să dețină autorizaţiile de funcționare de la autorităţile competente;
n) să nu subconcesioneze serviciile care fac obiectul concesiunii;
o) să plătească redevenţa la valoarea şi la termenul prevăzut în contract;
p) să respecte condiţiile impuse de natura bunurilor (materialele cu regim special, medicamentele etc);
q) să asigure permanenţa serviciului de gestionare a câinilor fără stăpân.
r) să deţină un site de promovare a câinilor prinşi de pe domeniul public al municipiului Sebeș, pe care îl va actualiza zilnic cu pozele tuturor câinilor prinşi şi va evidenţia în dreptul fiecărei poze numărul microcipului, semnalmentele câinelui, data şi adresa capturării. 
s) va depune toate diligenţele pentru promovarea adopţiilor, astfel încât numărul câinilor adoptaţi să fie net superior faţă de cel al câinilor eutanasiaţi.
t) să respecte angajamentele luate prin contractul de delegare a gestiunii, precum şi legislaţia, normele, prescripţiile şi regulamente privind igiena muncii, protecţia muncii, gospodărirea apelor, protecţia mediului, urmărirea comportării in timp a construcţiilor, prevenirea şi combaterea incendiilor;
u) să respecte prevederile caietului de sarcini al serviciului şi ale celorlalte reglementări specifice serviciului concesionat.
v) să respecte indicatorii de performanţă;
w) să realizeze un sistem de evidenţă a sesizărilor şi reclamaţiilor, respectiv de rezolvare operativă a acestora;
x) să ţină evidenţa gestiunii serviciului şi raportarea periodică a situaţiei autorităţilor competente, conform reglementărilor in vigoare;
y) să asigure personalul necesar pentru prestarea activităţilor asumate prin contract, precum şi conducerea operativă prin dispecerat şi asigurarea mijloacelor tehnice şi a personalului de intervenţie.
z) la încetarea contractului de delegare a gestiunii din alte cauze decât ajungerea la termen sau forţa majoră, este obligat să asigure continuitatea prestării activităţii in condiţiile stipulate in contract, pană la preluarea acesteia de către concedent;
aa) in cazul in care concesionarul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii publice, in vederea luării măsurilor ce se impun pentru asigurarea continuităţii activităţii serviciului public;
ab) să aplice tarifele din oferta financiară sau cele aprobate prin hotărâri ale Consiliului Local al Municipiului Sebeș;
ac) să respecte orice prevederi care derivă din legile şi reglementările in vigoare, precum şi din hotărârile Consiliului local al municipiului Sebeș.

6. Programul prestațiilor
6.1. Programul prestaţiilor se va stabili de prestator, de comun acord cu beneficiarul, astfel încât acesta să conducă la reducerea numărului câinilor fără stăpân. 
6.2. De principiu, activitatea de capturare se va desfăşura de către echipele mobile ce vor patrula prin municipiu Sebeș, între orele 8-16:30, pe bază de planificare și în funcție de necesități.
6.3. Solicitările de urgenţă, din zilele libere, sărbători legale sau după programul de lucru, se vor transmite telefonic prestatorului, timpul de intervenţie fiind de maxim 2 ore.
6.4. Legătura dintre reprezentanții concedentului și concesionar referitor la sesizările din oficiu sau cele primite telefonic prin dispeceratul Direcției Poliție Locale Sebeș, primite la nr. telefon 0358/880003 sau 0358/919 se va ține de persoanele nominalizate de către primarul Municipiului Sebeș din cadrul Direcției Poliția Locală Sebeș.
6.7. Nerespectarea de către prestator, în mod repetat, a programului de capturare oferă concedentului dreptul de a solicita aplicarea de sanțiuni conform caietului de sarcini sau chiar rezilierea contractului de concesiune a serviciului de gestionare a câinilor fără stăpân capturați de pe raza Municipiul Sebeș.
6.8. Accesul publicului în adăpostul pentru câinii fără stăpân pentru vizitare, revendicare sau adopție se face în baza unui program stabilit de operatorul de servicii, zilnic de luni pînă vineri în intervalul 10:00 – 18:00
6.9.  Sâmbăta, duminica și în zilele de sărbători legale, accesul publicului în vederea revendicării și adopției se poate face în intervalul orar 10:00-12:00
6.10. Accesul vizitatorilor în adăpostul pentru gestionarea câinilor fără stăpân se va face cu respectarea regulamentului de organizare interioară a operatorului.

7. Nivelul şi plata redevenţei. Plata serviciilor de către concedent
7.1. Redevenţa pe care o va plăti concesionarul este în cuantum de 2000 de lei.
7.2. Suma prevăzută la art. 7.1. se va plăti în termen de 90 zile calendaristice de la data semnării contractului.
7.3. Neplata redevenţei la termen dă dreptul concedentului să calculeze penalităţi de 0,1% din suma neachitată pentru fiecare zi de întârziere.
Art. 7.4. Valoarea maximă a serviciilor prestate este de ________ lei cu TVA din care TVA _____lei.
7.5. Facturile pentru serviciile prestate se vor emite lunar, însoţite de documentele justificative şi vor fi plătite într-un termen de maxim 30 zile de la data aprobării lor. Aprobarea plăţilor se va face în maxim 5 zile lucrătoare de la recepţionarea documentelor justificative aferente, prin emiterea şi înregistrarea facturilor la sediul Primăriei Municipiului Sebeș.
 7.6. Pentru fiecare zi de întârziere a plăţii facturilor emise de către concesionar, care depăşeşte termenul de plată prevăzut la art. 7.4, achizitorul este obligat la plata unei penalităţi în cuantum de 0,1% din suma neachitată pentru fiecare zi de întârziere.

8. Alocarea riscurilor
8.1. Riscul de exploatare este preluat integral de concesionar. Concesionarul se obligă să-şi asume toate riscurile organizării activităţii de gestionare a câinilor fără stăpân, precum şi răspunderea asupra desfăşurării întregii activităţi ce face obiectul concesiunii.

9. [bookmark: bookmark29]Indicatorii de performanţă
9.1. Indicatorii de performanţă se regăsesc în Anexa nr.8 a Caietului de sarcini şi au caracter minimal.

10. [bookmark: bookmark30]Tarife
Art. 10.1. Concesionarul va presta serviciile la tarifele din oferta declarată câștigătoare.
Art. 10.2. Serviciul de gestionare a câinilor fără stăpân va urmări să realizeze un raport calitate/cost cât mai bun pentru perioada de derulare a contractului şi un echilibru între riscurile şi beneficiile asumate prin contract.
Art. 10.3. Tarifele ofertate nu se vor modifica, acestea rămânând cele ofertate și declarate câștigătoare.
Art. 10.4. Pentru tarifele ajustate şi aprobate prin Hotărârea Consiliului Local Municipal Sebeș se va încheia act adiţional la prezentul contract.

11. [bookmark: bookmark31]Răspunderea contractuală
Art.11.1. Nerespectarea obligaţiilor prevăzute în prezentul contract atrage răspunderea contractuală a părţilor în culpă.
Art.11.2. Partea în culpă este obligată la plata penalităţilor, precum şi la despăgubiri, în funcţie de prejudiciul produs. Dacă acestea nu acoperă integral prejudiciul, partea prejudiciată poate solicita acordarea de daune în completare, potrivit dispoziţiilor dreptului comun.

12. [bookmark: bookmark32]Sarcinile concesionarului în domeniul investiţiilor
Art.12.1. Investiţiile cad exclusiv în sarcina concesionarului. 

13. [bookmark: bookmark33]Forţa majoră
Art. 13.1. Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligaţiei respective a fost cauzată de forţa majoră.
Art. 13.2. Partea care invocă forţa majoră este obligată să notifice celeilalte părţi în termen de 48 de ore producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.
Art. 13.3. Dacă în termen de 30 de zile de la producere, evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.
Art. 13.4. Întârzierea sau neexecutarea obligaţiilor asumate din motive de forţă majoră nu atrage pentru nici una dintre părţi penalizări sau compensaţii. Perioada de executare a contractului de concesiune va fi prelungită cu perioada pentru care a fost invocată şi acceptată forţa majoră.

14. [bookmark: bookmark34]Condiţii de redefinire a clauzelor contractuale
Art. 14.1. Modificarea prezentului contract se face numai prin act adiţional încheiat între părţile contractante, după aprobarea acestuia prin HCL.
Art. 14.2. Concedentul poate modifica unilateral partea reglementară a prezentului contract de concesiune, cu notificarea prealabilă cu 30 de zile a concesionarului, din motive excepţionale legate de interesul naţional sau local, după caz, sau in cazul apariţiei unor alte acte normative in domeniu. In cazul in care modificarea unilaterală a contractului ii aduce un prejudiciu, concesionarul are dreptul să primească fără întârziere o justă despăgubire. In caz de dezacord intre concedent şi concesionar cu privire la suma despăgubirii, aceasta va fi stabilită de către instanţa judecătorească competentă. Acest dezacord nu poate, in nici un caz, să permită concesionarului să nu-şi execute obligaţiile contractuale.
Art. 14.3.. Prezentul contract nu poate fi modificat prin act adiţional, in sensul introducerii in obiectul acestuia a unei activităţi care nu a făcut obiectul delegării gestiunii.

15. [bookmark: bookmark35]Clauze privind menţinerea echilibrului contractual
Art.15.1. Părţile vor urmări permanent menţinerea echilibrului contractual al delegării gestiunii serviciului.
Art. 15.2. Raporturile contractuale dintre Concedentul şi operator se bazează pe principiul echilibrului financiar al delegării între drepturile care îi sunt acordate concesionarului şi obligaţiile care îi sunt impuse prin prezentul contract.
Art. 15.3. Concesionarul nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui caz de forţă majoră.

16. [bookmark: bookmark44]Interdicţia subdelegării şi cesionarea contractului
Art. 16.1. Se interzice concesionarului să încheie cu terţi, cu excepţia celor declaraţi in oferta, contracte de subdelegare avand ca obiect prestarea serviciului delegat sau părți din acesta.
Art. 16.2. Cesionarea contractului de delegare de către concesionar unei alte societăţi nu este admisă decât în cazul în care această societate este rezultatul divizării, fuzionării sau înfiinţării ca filială a societăţii aparţinând concesionarului, cu aprobarea concedentului şi corelată cu respectarea condiţiilor iniţiale de atribuire a gestiunii.
 
17. [bookmark: bookmark36]Sancţiuni
Art.17.1.Pentru încălcări ale condiţiilor de execuţie impuse prin contract a operaţiunilor de gestionare a câinilor fără stăpân, prestatorul va fi sancţionat, după cum urmează:
a) Neefectuarea capturării câinilor fără stăpân la solicitarea concendentului în termen de maximum 48 de ore de la data comunicării se sancţionează cu 5% din contravaloarea prestaţiei executată de la data comunicării şi până la executarea efectivă a solicitării.
b)  Neefectuarea pe o perioadă de 3 luni de zile a mai mult de 10 solicitări ale concendentului, atrage încetarea de drept a contractului, fără a mai fi necesară punerea în întârziere sau îndeplinirea vreunei formalităţi prealabile.
c) Nerespectarea condiţiilor sanitar veterinare de desfăşurare a activităţilor de gospodărire a câinilor fără stăpân atrage după sine sancţiuni din partea concendentului în temeiul legislaţiei specifice. Repetarea de cel puţin 5 ori a abaterilor de la normele sanitar veterinare pe parcursul a trei luni de zile duce la sancţionarea cu 10% din valoarea prestaţiei cumulate pe cele trei luni.

18. Încetarea contractului de delegare a gestiunii
Art.18.1.Prezentul contract de delegare a gestiunii încetează în următoarele situaţii:
a) la expirarea duratei stabilite prin contract;
b) in cazul in care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile in sarcina concedentului, in caz de dezacord fiind competentă instanţa de judecată;
c) prin acordul de voinţă al părţilor, exprimat in scris;
d) in cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri in sarcina concesionarului, in caz de dezacord fiind competentă instanţa de judecată;
e) în cazul nerespectării obligaţiilor contractuale de către concedent, prin reziliere de către concesionar, cu plata unei despăgubiri în sarcina concedentului, in caz de dezacord fiind competentă instanţa de judecată;
f) prin rezilierea de drept în cazul în care concesionarul nu deţine autorizaţiile legale sau când acestea sunt retrase precum și în cazul prevăzut la art. 17.1 lit. b).
g) în cazul în care interesul local o impune, prin răscumpărarea unei concesiuni, care se poate face numai prin act administrativ, la propunerea concendentului. În acest caz se va întocmi o documentaţie tehnico-economica în care se va stabili preţul răscumpărării. În aceasta situaţie de încetare a concesiunii nu se percep daune;
h) alte cauze de încetare, fără a aduce atingere reglementărilor în materie.

19. Litigii
Art. 19.1. Concedentul şi concesionarul vor depune toate eforturile pentru a rezolva pe cale amiabilă, orice neînţelegere sau dispută care se poate ivi între aceştia în cadrul sau în legătură cu îndeplinirea contractului.
Art. 19.2. Litigiile de orice fel ce decurg din executarea, modificarea şi încetarea contractului de delegare a gestiunii se soluţionează de instanţele competente de pe raza în care îşi are sediul Concedentul.

20. [bookmark: bookmark39]Dispoziţii finale
Art.20.1.Prezentul contract poate fi modificat şi adaptat cu legislaţia în vigoare pe parcursul executării sale, cu acordul părţilor.
Art.20.2. Introducerea de clauze contractuale speciale, modificarea sau adaptarea prezentului contract se poate face numai prin act adiţional încheiat între părţile contractante.
Art.20.3. Orice modificări legale ale prevederilor contractului de închiriere vor fi însuşite prin hotărâre a consiliului local.
Art.20.4. Prevederile caietului de sarcini- anexă la contract, fac parte integrantă din prezentul contract și au o forță juridică egală cu clauzele acestuia.
Art.20.5. Prezentul contract împreună cu anexele sale, care fac parte integrantă din cuprinsul său, reprezintă voinţa părţilor.
Art.20.6. Prezentul contract a fost încheiat într-un număr de 2 (două) exemplare, din astăzi, ................., data semnării lui, în Primăria Municipiului Sebeș.

